# **คำแนะนำสำหรับนักศึกษาต่างชาติเรื่องการคัดกรองและรักษาวัณโรค (TB)**

Fact sheet - TB Advice for International Students\_Thai

## ความเสี่ยงของโรค TB สูงกว่า

นักศึกษาต่างชาติบางคนมีแนวโน้มที่จะเป็นวัณโรค (TB) มากกว่าคนที่เกิดในออสเตรเลีย

น่าจะเป็นไปได้ว่าคุณมีการสัมผัสเชื้อ TB มาก่อนแล้ว ถ้าคุณมาจากประเทศในเขตภูมิภาคต่อไปนี้:

* เอเชีย
* แอฟริกา
* แปซิฟิกตะวันตก
* อนุทวีปอินเดีย
* อเมริกาใต้
* ยุโรปตะวันออก

ผู้คนจากเขตภูมิภาคเหล่านี้มีความเสี่ยงในการติดเชื้อหรือเจ็บป่วยจาก TB สูงกว่า

## TB คืออะไร?

TB เป็นโรคติดเชื้อชนิดหนึ่งที่ส่งผลกระทบต่อปอด อวัยวะอย่างอื่นและกระดูก ยาสามารถรักษา TB ให้หายขาดได้ แต่ถ้าปล่อยไว้ไม่รักษาอาจเป็นอันตรายถึงชีวิตได้ ประชากรประมาณหนึ่งในสี่ของโลกติดเชื้อแบคที่เรียที่ทำให้เกิด TB

TB เป็นสาเหตุของความตายหนึ่งใน 10 อันดับสูงสุดทั่วโลก

## ไม่มีค่าใช้จ่ายในการรักษา TB

ในออสเตรเลีย คุณจะไม่ต้องจ่ายค่าบริการวิเคราะห์และรักษา TB ในระบบสาธารณสุขของรัฐซึ่งรวมถึงค่ายารักษาโรคด้วย ประกันสุขภาพนักศึกษาต่างชาติ (OSHC) อาจช่วยค่าใช้จ่ายสำหรับบริการบางอย่างด้านโรควัณโรคที่ได้รับจากระบบสุขภาพเอกชน

## ทั้งนี้ไม่มีผลกระทบต่อวีซ่า

หากคุณเป็น TB คุณจะไม่ถูกขอให้เดินทางออกนอกออสเตรเลีย ตราบเท่าที่คุณรักษา TB ตามที่ได้รับแนะนำ จะไม่มีผลกระทบต่อเงื่อนไขวีซ่านักเรียนของคุณ

## อาการ

ผู้ที่เป็นวัณโรคอาจมีอาการ:

* เหนื่อยและไม่ค่อยสบาย
* ไอเป็นเวลาอย่างน้อย 3 สัปดาห์
* น้ำหนักตัวลดโดยไม่ได้ตั้งใจ
* มีไข้
* เหงื่อออกเวลานอนตอนกลางคืน
* ไอเป็นเลือด
* เจ็บหน้าอก
* ต่อมน้ำเหลืองบวม
* ไม่อยากทานอาหาร

หากคุณมีอาการเหล่านี้อย่างใดอย่างหนึ่ง กรุณาไปพบแพทย์และให้แพทย์ดูเอกสารข้อมูลแผ่นนี้

บางคนที่ติดเชื้อ TB ระยะแสดงอาการหรือระยะกำเริบจะไม่มีอาการอะไรเลย

## TB แพร่เชื้ออย่างไร

TB แพร่เชื้อทางอากาศเมื่อผู้ที่เป็น TB ระยะแสดงอาการ ไอ จาม ตะโกน พูดหรือร้องเพลง และคนอื่น ๆ ที่อยู่ใกล้ ๆ หายใจเอาเชื้อแบคทีเรียเข้าไป

เป็นไปได้ว่าคุณสัมผัส TB มาแล้วโดยไม่รู้ตัว

บางคนที่ติดเชื้อ TB ไม่มีอาการใด ๆ และอาจไม่ทราบว่าตนเองเป็นวัณโรคระยะแสดงอาการ

## การฉีดวัคซ๊น

วัคซีนป้องกัน TB (BCG) ช่วยป้องกันเด็กเล็กจากการเป็น TB ร้ายแรง ถึงแม้ว่าคุณจะเคยฉีดวัคซีนมาแล้ว คุณก็ยังสามารถติดเชื่อ TB ได้

## การตรวจ TB

การคัดกรองทางการแพทย์สำหรับวีซ่า (Visa Medical Screen) รวมถึงการเอกซเรย์ปอดเพื่อหา TB ระยะแสดงอาการหรือแพร่เชื้อในผู้ที่มาจากประเทศที่มีความเสี่ยงสูง

คนจำนวนมากจะมีการติดเชื้อ TB ระยะแฝงหรือเงียบ ซึ่งแพทย์จะไม่สามารถมองเห็นบนฟิล์มเอกซเรย์

TB ระยะแฝงหรือเงียบไม่ทำให้มีอาการใด ๆ แต่สามารถกลายเป็น TB ระยะแสดงอาการและแพร่เชื้อได้หลายเดือนหรือหลายปีหลังจากการตรวจคัดกรอง

## จะไปขอความช่วยเหลือได้ที่ไหนหลังจากมาถึงออสเตรเลียแล้ว

คุณสามารถรับความช่วยเหลือด้วยการพูดคุยกับแพทย์ของคุณ บริการด้านสุขภาพของมหาวิทยาลัยหรือโรงพยาบาลท้องถิ่นของคุณ ให้แพทย์ของคุณดูเอกสารข้อมูลแผ่นนี้หากคุณมีอาการใด ๆ ของ TB

นอกจากนี้ คุณยังสามารถโทรถึง [HealthDirect Australia](https://www.healthdirect.gov.au/tuberculosis) ได้ตลอด 24 ชั่วโมง สัปดาห์ละ 7 วัน เพื่อขอคำแนะนำด้านสุขภาพฟรี ที่หมายเลข 1800 022 222 (โทรจากโทรศัพท์บ้านฟรี แต่จากโทรศัพท์มือถืออาจมีค่าใช้จ่าย)

## ไปที่เว็บไซต์กระทรวงสาธารณสุขของรัฐหรือดินแดนของคุณด้วยการใช้ลิงค์ด้านล่างนี้

* ออสเตรเลียนแคพิทอลเทร์ริทอรี (Australian Capital Territory): [Tuberculosis (health.act.gov.au)](https://www.health.act.gov.au/sites/default/files/2019-10/Tuberculosis.pdf)
* วิคตอเรีย (Victoria): [Tuberculosis (health.vic.gov.au)](https://www2.health.vic.gov.au/public-health/infectious-diseases/disease-information-advice/tuberculosis)
* นิวเซาท์เวลส์ (New South Wales): [Tuberculosis (heath.nsw.gov.au)](https://www.health.nsw.gov.au/Infectious/factsheets/Factsheets/tb.PDF)
* ควีนส์แลนด์ (Queensland): [Tuberculosis (health.qld.gov.au)](https://www.health.qld.gov.au/clinical-practice/guidelines-procedures/diseases-infection/diseases/tuberculosis/about)
* นอร์เทิร์นเทร์ริทอรี่ (Northern Territory): [Tuberculosis (health.nt.gov.au)](https://digitallibrary.health.nt.gov.au/prodjspui/bitstream/10137/6786/3/Tuberculosis%20-%20What%20you%20need%20to%20know%20CDC%20Factsheet.pdf)
* เวสเทิร์นออสเตรเลีย (Western Australia): [Tuberculosis (health.wa.gov.au)](https://www.healthywa.wa.gov.au/Articles/S_T/Tuberculosis)
* นอร์เทิร์นเทร์ริทอรี่ (South Australia): [Tuberculosis (sahealth.sa.gov.au)](https://www.sahealth.sa.gov.au/wps/wcm/connect/public%2Bcontent/sa%2Bhealth%2Binternet/services/hospitals/outpatient%2Bservices/outpatient%2Bclinics/central%2Badelaide%2Blhn%2Bspecialist%2Band%2Boutpatient%2Bclinics/sa%2Btuberculosis%2Bservices%2Bin%2Bcalhn)
* แทสเมเนีย (Tasmania): Department of Health [(health.tas.gov.au/](https://www.health.tas.gov.au/))

หากคุณต้องการรถพยาบาลหรือคุณมีอาการป่วยระยะวิกฤตหรืออาจเป็นอันตรายถึงชีวิต ให้โทรเรียกทริปเปอร์ซีโร (000) เพื่อขอรถพยาบาลทันที